62023CO0768_INF
Digriet tal-Qorti tal-Ġustizzja (Is-Seba’ Awla) tal‑11 ta’ April 2025 – Il‑Kummissjoni vs PB
(Kawża C‑768/23 P)
“Appell – Artikolu 182 tar-Regoli tal-Proċedura tal-Qorti tal-Ġustizzja – Kuntratti pubbliċi għal servizzi – Irregolaritajiet fil-proċedura għall-għoti tal-kuntratt – Deċiżjoni ta’ rkupru ta’ ammonti mħallsa indebitament – Amministratur tal-kumpanija li tirċievi l-fondi – Possibbiltà ta’ rkupru mill-amministratur tal-operatur ekonomiku li jirċievi fondi tal-Unjoni Ewropea – Miżura amministrattiva”
1.
Appell – Aggravji – Żball ta’ liġi – Evalwazzjoni żbaljata dwar l-ineżistenza ta’ obbligu pekunjarju li jista’ jiġi kkonvertit f’titolu eżekuttiv – Kwistjoni ta’ liġi deċiża permezz ta’ sentenza preċedenti – Aggravju manifestament fondat
(Artikolu 256 TFUE; Statut tal-Qorti tal-Ġustizzja, l-ewwel paragrafu tal-Artikolu 58; Regolamenti tal-Kunsill Nru 2988/95, Artikolu 4 u 7, u Nru 1605/2002, kif emendat bir-Regolament Nru 1995/2006, Artikolu 103)
(ara l-punti 32, 43 sa 45)
2.
Appell – Appell li ġie ddikjarat fondat – Riżoluzzjoni tat-tilwima fuq il-mertu mill-qorti tal-appell – Kundizzjoni – Kawża fi stat li tista’ tiġi deċiża – Assenza – Kawża mibgħuta lura quddiem il-Qorti Ġenerali – Portata – Ċaħda tal-kumplament tar-rikors għal annullament fis-sentenza appellata – Assenza ta’ kontestazzjoni tal-motivi tal-imsemmija ċaħda permezz ta’ appell – Konsegwenza – Ċaħda li għandha res judicata – Esklużjoni ta’ eżami ġdid mill-Qorti Ġenerali
(Statut tal-Qorti tal-Ġustizzja, Artikolu 61(1))
(ara l-punti 49 sa 51)
Dispożittiv
1)
Il-punt 1 tad-dispożittiv tas-sentenza tal-Qorti Ġenerali tal-Unjoni Ewropea tal‑4 ta’ Ottubru 2023, PB vs Il-Kummissjoni (T‑407/21, EU:T:2023:603), huwa miċħud.
2)
Il-kawża hija mibgħuta lura quddiem il-Qorti Ġenerali tal-Unjoni Ewropea sa fejn tirrigwarda l-annullament tad-deċiżjoni tal-Kummissjoni C(2021) 3338 final tal‑5 ta’ Mejju 2021 dwar l-irkupru ta’ ammont ta’ EUR 5 038 737.86 flimkien mal-interessi dovuti mill-amministratur tal-kumpannija [kunfidenzjali] (
1
).
3)
L-ispejjeż huma rriżervati.
(
1
)	Informazzjoni kunfidenzjali oskurata.